**https://legislatie.just.ro/public/DetaliiDocument/286236**

**ORDIN nr. 293/123/2024 pentru modificarea și completarea [Regulamentului](https://legislatie.just.ro/Public/DetaliiDocumentAfis/284914) privind gestionarea situațiilor de urgență generate de fenomene meteorologice periculoase având ca efect producerea secetei pedologice, aprobat prin [Ordinul ministrului agriculturii și dezvoltării rurale și al ministrului afacerilor interne nr. 97/63/2020](https://legislatie.just.ro/Public/DetaliiDocumentAfis/284913)**

|  |  |
| --- | --- |
| **EMITENT** | ** MINISTERUL AGRICULTURII ȘI DEZVOLTĂRII RURALE Nr. 293 din 18 iulie 2024**** MINISTERUL AFACERILOR INTERNE 123 din 24 iulie 2024** |

**Publicat în  MONITORUL OFICIAL nr. 734 din 26 iulie 2024**

Având în vedere Referatul de aprobare nr. 207.553 din 18.07.2024 al Centrului operativ pentru situații de urgență și al Direcției generale de politici agricole,ținând seama de Avizul nr. 4.964.776 din 19.07.2024 al Departamentului pentru Situații Urgență din cadrul Ministerului Afacerilor Interne,în temeiul prevederilor:**–**[art. 57 alin. (1)](https://legislatie.just.ro/Public/DetaliiDocumentAfis/284343) și [(2) din Ordonanța de urgență a Guvernului nr. 57/2019](https://legislatie.just.ro/Public/DetaliiDocumentAfis/284343) privind Codul administrativ, cu modificările și completările ulterioare;**–**[art. 9 alin. (5) din Hotărârea Guvernului nr. 30/2017](https://legislatie.just.ro/Public/DetaliiDocumentAfis/284881) privind organizarea și funcționarea Ministerului Agriculturii și Dezvoltării Rurale, precum și pentru modificarea [art. 6 alin. (6) din Hotărârea Guvernului nr 1.186/2014](https://legislatie.just.ro/Public/DetaliiDocumentAfis/199929) privind organizarea și funcționarea Autorității pentru Administrarea Sistemului Național Antigrindină și de Creștere a Precipitațiilor, cu modificările și completările ulterioare;**–**[art. 7 alin. (5) din Ordonanța de urgență a Guvernului nr. 30/2007](https://legislatie.just.ro/Public/DetaliiDocumentAfis/257159) privind organizarea și funcționarea Ministerului Afacerilor Interne, aprobată cu modificări prin [Legea nr. 15/2008](https://legislatie.just.ro/Public/DetaliiDocumentAfis/89676), cu modificările și completările ulterioare,ministrul agriculturii și dezvoltării rurale și viceprim-ministrul, ministrul afacerilor interne, emit următorul ordin:

**Articolul I**

[Regulamentul](https://legislatie.just.ro/Public/DetaliiDocumentAfis/284914) privind gestionarea situațiilor de urgență generate de fenomene meteorologice periculoase având ca efect producerea secetei pedologice, aprobat prin [Ordinul ministrului agriculturii și dezvoltării rurale și al ministrului afacerilor interne nr. 97/63/2020](https://legislatie.just.ro/Public/DetaliiDocumentAfis/284913), publicat în Monitorul Oficial al României, Partea I, nr. 320 din 16 aprilie 2020, cu modificările și completările ulterioare, se modifică și se completează după cum urmează:

1. La [articolul 15, după alineatul (1)](https://legislatie.just.ro/Public/DetaliiDocumentAfis/284914) se introduce un nou alineat, alin. (1^1), cu următorul cuprins:(1^1) Pentru anul 2024, utilizatorii de terenuri cu destinație agricolă înscriși în evidențele Agenției de Plăți și Intervenție pentru Agricultură, ale căror suprafețe cu culturi agricole au fost calamitate în procent de peste 30%, depun înștiințări scrise la unitatea administrativ-teritorială pe a cărei rază se află terenul, în format fizic sau prin mijloace electronice de transmitere la distanță, până cel târziu la data de 1 august inclusiv pentru culturile agricole înființate în toamnă, respectiv până cel târziu la data de 15 august inclusiv pentru celelalte culturi agricole

.**2.** La [articolul 18, după alineatul (2)](https://legislatie.just.ro/Public/DetaliiDocumentAfis/284914) se introduce un nou alineat, alin. (2^1), cu următorul cuprins:(2^1) În vederea întocmirii proceselor-verbale de constatare și evaluare a pagubelor la culturile agricole, comisiile de constatare și evaluare a pagubelor la culturile agricole prevăzute la alin. (2) se pot completa cu noi comisii de constatare și evaluare a pagubelor la culturile agricole din care fac parte reprezentanți desemnați din cadrul administrației publice locale, un reprezentant al direcției pentru agricultură județene, respectiv a municipiului București și un reprezentant al Agenției pentru Finanțarea Investițiilor Rurale sau un reprezentant al Agenției Naționale de Îmbunătățiri Funciare, după caz.

**3.** La [articolul 18, după alineatul (6)](https://legislatie.just.ro/Public/DetaliiDocumentAfis/284914) se introduce un nou alineat, alin. (6^1), cu următorul cuprins:(6^1) Pentru anul 2024, procesele-verbale de constatare și evaluare a pagubelor la culturile agricole se întocmesc până cel târziu la data de 15 august inclusiv pentru culturile agricole înființate în toamnă, respectiv până cel târziu la data de 15 septembrie inclusiv pentru celelalte culturi agricole și se comunică prin grija secretariatelor comisiilor de constatare și evaluare a pagubelor la culturile agricole comitetului local pentru situații de urgență, iar după semnarea de către președintele comitetului local pentru situații de urgență secretariatele transmit câte un exemplar membrilor comisiilor și producătorului agricol.

**4.** La [articolul 18, după alineatul (12)](https://legislatie.just.ro/Public/DetaliiDocumentAfis/284914) se introduce un nou alineat, alin. (13), cu următorul cuprins:(13) Pentru anul 2024, rapoartele de sinteză se întocmesc până cel târziu la data de 2 septembrie inclusiv pentru culturile înființate în toamnă, respectiv până cel târziu la data de 27 septembrie inclusiv pentru celelalte culturi agricole și se comunică în termen de 3 zile lucrătoare de la datele menționate anterior instituției prefectului, consiliului județean și Centrului operativ pentru situații de urgență din cadrul Ministerului Agriculturii și Dezvoltării Rurale.

**5.** [Anexa nr. 4](https://legislatie.just.ro/Public/DetaliiDocumentAfis/284914) se modifică și se înlocuiește cu anexa care face parte integrantă din prezentul ordin.

**Articolul II**

(1) Prevederile prezentului ordin se aplică inclusiv pentru înștiințările utilizatorilor de terenuri cu destinație agricolă înscriși în evidențele Agenției de Plăți și Intervenție pentru Agricultură, ale căror suprafețe cu culturi agricole înființate în primăvara anului 2024 au fost calamitate, depuse și aflate în curs de soluționare la data intrării în vigoare a prezentului ordin.

(2) Prevederile prezentului ordin se aplică inclusiv pentru procesele-verbale de constatare și evaluare a pagubelor la culturile agricole înființate în primăvara anului 2024, care au fost încheiate anterior intrării în vigoare a prezentului ordin, la solicitarea utilizatorilor de terenuri cu destinație agricolă înscriși în evidențele Agenției de Plăți și Intervenție pentru Agricultură, care au depus înștiințări scrise la unitatea administrativ-teritorială pe a cărei rază se află terenul.

**Articolul III**

Prezentul ordin se publică în Monitorul Oficial al României, Partea I.
**p. Ministrul agriculturii și dezvoltării rurale,**
**Violeta Mușat,**
**secretar de stat**
**p. Viceprim-ministru, ministrul afacerilor interne,**
**Romeo Simionescu,**
**secretar de stat**

**ANEXĂ**(Anexa nr. 4 la [regulament](https://legislatie.just.ro/Public/DetaliiDocumentAfis/284914))
PROCES-VERBAL
de constatare și evaluare a pagubelor la culturile agricole
(model)

|  |  |
| --- | --- |
| UAT ............/Localitatea .................. | Nr. .................. din .............. |

Comisia de constatare și evaluare a pagubelor la culturile agricole, numită prin Ordinul prefectului nr. .............................. din ...................., formată din reprezentanți ai:**–**unității administrativ-teritoriale (UAT): ................(numele, prenumele și funcția)...............;**–**direcției pentru agricultură județene: ..................(numele, prenumele și funcția)....................și, după caz, din reprezentanți ai:**–**centrului județean/local al Agenției de Plăți și Intervenție pentru Agricultură (APIA): ...........(numele, prenumele și funcția).........;sau ai**–**Agenției pentru Finanțarea Investițiilor Rurale .................(numele, prenumele și funcția)............;sau ai**–**Agenției Naționale de Îmbunătățiri Funciare ..................(numele, prenumele și funcția)................, ca urmare a Înștiințării nr. ............... din ......................., depusă de către producătorul agricol ...........(numele și prenumele/denumirea)............., identificat cu ID APIA nr. ................./................, s-a deplasat la fața locului, unde a constatat că la ...........(data, perioada) ......... s-au produs calamități ale suprafețelor culturilor declarate de producătorul agricol, cauzate de seceta pedologică, după cum urmează:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Cultura | Bloc fizic | Număr parcelă agricolă | Suprafața declarată conform cerere plată APIA (ha) | Suprafața calamitată (ha) | Procent calamitare (%) |
| (0) | (1) | (2) | (3) | (4) | (5) | (6) |
| 1. |  |  |  |  |  |  |
| 2. |  |  |  |  |  |  |
| .... |  |  |  |  |  |  |
| Total | ...... |  |  | (x) | (x) |  |
| 1. |  |  |  |  |  |  |
| 2. |  |  |  |  |  |  |
| ....... |  |  |  |  |  |  |
| Total | ...... |  |  | (x) | (x) |  |
| Total general |  |  |  | (x) | (x) |  |

NOTE:

**1.** Coloana 5 - se stabilește prin măsurare/determinare de către Comisia de constatare și evaluare a pagubelor la culturile agricole.

**2.** Coloana 6 - se determină de către Comisia de constatare și evaluare a pagubelor la culturile agricole prin aplicarea următoarei formule de calcul:% = coloana (5)/coloana (4) x 100

Situația culturilor la data constatării pagubelor:

**1.** Stadiul de dezvoltare: ...............................................

**2.** Aspecte de vătămare (dăunare): ..............................

**3.** Măsuri aplicate de către producătorul agricol pentru reducerea sau limitarea pagubelor: .................................................................................................................................................................**4.** Detalierea situației existente la momentul constatării, cu referire la suprafețele aflate în perimetrul irigabil, respectiv cât din suprafața calamitată este situată în perimetrul irigabil (ha): ........................................Determinările s-au realizat în prezența producătorului agricol/persoanei împuternicite.

Prezentul proces-verbal s-a încheiat în 4 exemplare, câte o copie pentru fiecare membru al comisiei, iar originalul se predă producătorului agricol/persoanei împuternicite.

Comisia:**1.** .........(numele, prenumele, funcția, instituția reprezentată, semnătura).........

**2.** ............(numele, prenumele, funcția, instituția reprezentată, semnătura)..........

**3.** .............(numele, prenumele, funcția, instituția reprezentată, semnătura)..............

Producător agricol/Împuternicit .......................(numele, prenumele, funcția, instituția reprezentată, semnătura).............................,

CNP/CUI ...................................................

Președintele Comitetului local pentru situații de urgență,
Primar,
..................................................
(numele și prenumele/semnătura)

NOTĂ:

Procesul-verbal constituie documentul doveditor care se atașează la Înștiințarea cu privire la forță majoră, care se prezintă la instituțiile statului.-----